
 A V I Z 

asupra  proiectului  de  Lege  pentru ratificarea  Acordului dintre 

Guvernul  României  şi Guvernul Republicii Federative a Braziliei

privind cooperarea în combaterea  producerii şi  traficului ilicit de 

stupefiante  şi  substanţe  psihotrope,  a  folosirii  inadecvate  şi   a 

farmacodependenţei,  semnat  la  Bucureşti  la  22 octombrie 1999 
                        În conformitate cu prevederile art.89 din Regulamentul Camerei Deputaţilor, Comisia juridică, de disciplină şi imunităţi a fost sesizată,   spre dezbatere şi avizare, cu proiectul de Lege pentru ratificarea Acordului dintre Guvernul României şi Guvernul Republicii Federative a Braziliei privind cooperarea în combaterea  producerii şi traficului ilicit de stupefiante şi substanţe psihotrope, a folosirii inadecvate şi a farmacodependenţei, semnat la Bucureşti la 22 octombrie 1999, trimis cu adresa nr.12 din 6 februarie 2001, înregistrată sub nr.220/XVIII/11 din 6 februarie 2001.   


Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 13 februarie 2001.



Membrii comisiei au examinat proiectul de lege, expunerea de motive şi avizul favorabil al Consiliului Legislativ nr.1014/18.09.2000.



În urma dezbaterilor, cu majoritate de voturi, membrii comisiei au hotărât avizarea  favorabilă a proiectului de lege, în forma adoptată de Senat la 15 ianuarie 2001.

În raport de obiectul şi conţinutul său, proiectul de lege face parte din categoria legilor ordinare. 

                       PREŞEDINTE,                                        SECRETAR, 

     Dr. Ionel Olteanu                                    Carmen Dumitriu

red.Diaconu Dumitra 

      consilier

_968672787.unknown

